recursal/SuperWikiNEXT-32B huggingface dataset:
**தொல்லியல் அருங்காட்சியகம், சகேசுவர்**, இந்தியாவின் உத்தராஞ்சல் மாநிலத்தின் அல்மோரா மாவட்டத்தில் அமைந்துள்ளது. சிற்பங்களை வைப்பதற்காக 1995 ஆம் ஆண்டில் கட்டப்பட்ட ஒரு கொட்டகை, 2000 ஆவது ஆண்டில் அருங்காட்சியகமாக மாற்றப்பட்டது. இது இப் பகுதியில் இருக்கும் சகேசுவர் குழு, தண்டேசுவர் குழு, குபேரர் குழுக் கோயில்களிலிருந்து கிடைத்த 174 சிற்பங்களைக் கொண்டுள்ளது. இவை கிபி 9 ஆம் நூற்றாண்டுக்கும் 13 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை. 

இரண்டு காட்சிக் கூடங்களைக் கொண்ட இந்த அருங்காட்சியகத்தின் முதல் காட்சிக் கூடத்தில் 36 சிற்பங்கள் காட்சிக்கு வைக்கப்பட்டுள்ளன. இங்குள்ள உமாமகேசுவரர் சிற்பமும், சூரியன், நவக்கிரகங்கள் ஆகிய சிற்பங்களும் சிறப்பு வாய்ந்தவை. இரண்டாம் காட்சிக் கூடத்தில், 18 சிற்பங்கள் உள்ளன. இக் காட்சிக்கூடத்தில் உள்ள சிற்பங்களுட் சில இந்தப் பகுதிக்குத் தனித்துவமான கலைப்பாணியில் அமைந்தவை.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2007-09-27 at the வந்தவழி இயந்திரம்
**தொல்லியல் அருங்காட்சியகம், ஹம்பி**, இந்தியாவின் கர்நாடக மாநிலத்தின் பெல்லாரி மாவட்டத்தில் உள்ள ஹம்பியில் அமைந்துள்ள ஒரு தொல்லியல் அருங்காட்சியகம் ஆகும். ஹம்பி, விசயநகரப் பேரரசுக் காலத்துத் தலைநகரமான விசயநகர அழிபாடுகளுக்கு இடையே அமைந்துள்ளது. இதனால் விசயநகரத்தோடு தொடர்புடைய பல நினைவுச் சின்னங்களை ஹம்பி தன்னகத்தே கொண்டுள்ளது. 

தொடக்கத்தில் இங்கு கிடைத்த சிற்பங்களும், கட்டிடக் கூறுகளும் பிரித்தானிய அதிகாரிகளால் யானைப் பந்திகளில் சேகரித்து வைக்கப்பட்டன. இந்திய தொல்லியல் ஆய்வகம் தனது முதல் அருங்காட்சியகத்தை இங்கு அமைத்தது. 1972 ஆம் ஆண்டில், இவ்வாறான தொல்பொருட்கள் கமலாப்பூரில் அமைக்கப்பட்ட புதிய கட்டிடத்துக்கு மாற்றப்பட்டன. தற்போது இந்த அருங்காட்சியகம் நான்கு காட்சிக்கூடங்களைக் கொண்டதாக உள்ளது. இந்த அருங்காட்சியக வாயிலில் விஜயநகரப் பேரரசின் புகழ் பெற்ற பேரரசரான கிருஷ்ணதேவராயர், அவரது அரசிகளினதும் சிலைகள் வைக்கப்பட்டுள்ளன. 

முதல் காட்சிக்கூடத்தில் சைவ சமயத்துடன் தொடர்புடைய சிற்பங்கள் உள்ளன. வீரபத்திரர், வைரவர், பிட்சாடனமூர்த்தி, மகிசாசுரமர்த்தனி, சக்தி, கணேசர், கார்த்திகேயர், துர்க்கை போன்ற கடவுளரின் சிற்பங்கள் இவற்றுள் அடங்குகின்றன. ஒரு கோயிலைப் போன்ற அமைப்பில் வடிவமைக்கப்பட்டுள்ள நடுக்கூடம் சிவலிங்கம், நந்தி, வாயில் மண்டபம் ஆகியவற்றைக் கொண்டுள்ளது. 

இரண்டாம் காட்சிக்கூடத்தில், ஆயுதங்கள், செப்பேடுகள், சமயத் தேவைகள் தொடர்புடைய உலோகப் பொருட்கள், பித்தளைத் தட்டுகள் போன்ற பலவகையான அரும்பொருட்கள் உள்ளன. இவற்றோடு, விசயநகரக் காலத்தைச் சேர்ந்த செப்பு நாணயங்களும், பொன் நாணயங்களும் இந்தக் காட்சிக்கூடத்தில் உள்ளன. 

பல்வேறு அகழ்வாய்வுகளில் கிடைத்த வரலாற்றுக்கு முந்திய காலத்தைச் சேர்ந்த பல அரும்பொருட்களும், மத்திய கால நடுகற்கள், சாந்தினாலான உருவங்கள், இரும்புப் பொருட்கள் போன்ற அரும்பொருட்களும் இந்த அருங்காட்சியகத்தில் காட்சிக்கு வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2014-06-25 at the வந்தவழி இயந்திரம்
**பிட்லிஸ் மாகாணம்** (*Bitlis Province*, துருக்கியம்: Bitlis ili , Kurdish ) என்பது கிழக்கு துருக்கியில் உள்ள ஒரு மாகாணமாகும். இது வான் ஏரியின் மேற்கே அமைந்துள்ளது. இந்த மாகாணத்தின் பெரும்பான்மை மக்களாக குர்திஷ் மக்கள் உள்ளனர். மாகாணத்தின் தற்போதைய ஆளுநராக ஓக்டே கேகேடே உள்ளார்.

வரலாறு
------

பிட்லிஸ் 17 ஆம் நூற்றாண்டில் நிர்வாக மாவட்டமாக உருவாக்கப்பட்டது.[] மாகாணத்தின் நிர்வாக மையமாக பிட்லிஸ் நகரம் உள்ளது ( குர்தி மொழி : Bidlîs‎, ஆர்மீனியன் : Բիթլիս), இது ஆர்மேனிய பழைய ஆவணங்களில் பாகேஷ் என்று அழைக்கப்பட்டது. 

1927 ஆம் ஆண்டில் இங்கு இன்ஸ்பெக்டர் ஜெனரல் அலுவலகம் உருவாக்கப்பட்டது. அப்போது மாகாணமானது இராணுவச் சட்டத்தினால் நிர்வகிக்கப்பட்டது.  பிட்லிஸ் மாகாணம் இன்ஸ்பெக்டர் ஜெனரல் பிராந்தியப் பகுதி உருவாக்கபட்ட பின்னர் அதனுடன் சேர்க்கபட்டது. அந்தப் பிராந்தியப் பகுதியில் ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக், தியர்பாகர் ஆகிய மாகாணங்களின் பகுதிகள் இணைக்கபட்டிருந்தன.  இன்ஸ்பெக்டரேட் ஜெனரல் பிராந்தியம் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது.

மாவட்டங்கள்
-----------

பிட்லிஸ் மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது.):

* அடில்செவாஸ்
* அஹ்லத்
* **பிட்லிஸ்**
* கோரோமக்
* ஹிசான்
* முட்கி
* தத்வன்

பொருளாதாரம்
-----------

1920 ஆம் ஆண்டு நிலவரப்படி, மாகாணத்தில் இரும்பு, தாமிரம், ஈயம், கந்தகம் போன்றவை சிறிய அளவில் உற்பத்தி செய்யப்பட்டன. சிறிய அளவிலான தங்கம் மற்றும் வெள்ளி கூட சைர்ட் மற்றும் கைர்வான் பகுதிகளில் காணப்பட்டன. உப்பு மாகாணத்தின் மிகப்பெரிய கனிமத் தொழிலாக அமைந்துள்ளது. இதைச் சுற்றியுள்ள மாகாணங்களுக்கு உப்பு ஏற்றுமதி செய்யப்படுகிறது. உப்பைது தயாரிக்க ஆவியாதல் முறை பயன்படுத்தபட்டு, 8 முதல் 10 நாட்களில் முதிர்ச்சுயுறும். இதன் நுட்பமும் வர்த்தகமும் முக்கியமாக உள்ளூர் குர்துகளால் நடத்தப்படுகிறது .

காணத்தக்கவை
-----------

* நெம்ருட் (எரிமலை)
* நெம்ருட் ஏரி

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  "T.C. Bitlis Valiliği". *www.bitlis.gov.tr*. 2020-03-26 அன்று பார்க்கப்பட்டது.
3. ↑  Britannica: Bitlis
4. ↑  Jongerden, Joost (2007-01-01) (in en). *The Settlement Issue in Turkey and the Kurds: An Analysis of Spatical Policies, Modernity and War*. BRILL. பக். 53. பன்னாட்டுத் தரப்புத்தக எண்:978-90-04-15557-2. .
5. ↑  Bayir, Derya (2016-04-22) (in en). *Minorities and Nationalism in Turkish Law*. Routledge. பக். 139. பன்னாட்டுத் தரப்புத்தக எண்:978-1-317-09579-8.
6. ↑  Fleet, Kate (2008-04-17) (in en). *The Cambridge History of Turkey*. Cambridge University Press. பக். 343. பன்னாட்டுத் தரப்புத்தக எண்:978-0-521-62096-3.
கொத்தவால் சாவடி தெரு, மதுரை
**கொத்தவால்** (Kotwal) மத்தியகால இந்திய வரலாற்றில் மன்னரின் அரண்மனைகள் மற்றும் மக்கள் வாழும் நகரத்தைச் சுற்றியுள்ள கோட்டைகளை நாட்டின் எதிரிகளிடமிருந்து பாதுகாப்பு பணி மேற்கொள்பவர் ஆவார். 

மொகலாயப் பேரரசின் காலத்தில், கொத்தவால் எனும் பதவி, பெரிய நகரங்கள் மற்றும் சிறு நகரங்களில் உள்ள கோட்டைகளையும், சாவடிகளையும் நிர்வகிப்பதற்கும், எதிரிகளிடமிருந்து பாதுகாப்பதற்கும் உள்ள அதிகாரிக்கு கொத்தவால் என்பவர். கொத்தவால் எனும் தலைமைப் படைத்தலைவரின் கீிழ் உள்ள படைவீரர்கள் கோட்டை மதில்சுவர்கள் மீதுள்ள காவல் கோபுரங்கள் மீது ஏறி தொலைவில் வருபவர்களை கண்காணிப்பதற்கும், கோட்டை வாயிற்கதவுகள் வழியாக நகரத்தில் மற்றும் அரண்மனைக்கு வருபவர்களை சோதித்து, அதில் வேற்று நாட்டு ஒற்றர்கள் உள்ளனரான என்பதை கண்காணிப்பர். 

கொத்தவால் என்பதை ஆங்கிலத்தில் தலைமைக் காவல் அதிகாரி என்பர்.

கொத்தவால் சமூகங்கள்
-------------------

மத்தியப் பிரதேசத்தில் வீடு அல்லது தோட்டக் காவல் பணி செய்யும் கொத்தவால் சமூகத்தினர் தாழ்த்தப்பட்டோராக உள்ளனர். மேலும் குஜராத் மற்றும் மகாராட்டிரம் மாநிலங்களில் கொத்தவால் சமூகத்தினர் தாழ்த்த்தப்பட்ட பிரிவினராக உள்ளனர். 

* ஜவஹர்லால் நேருவின் தந்தையான மோதிலால் நேருவின் தந்தை கங்காதர் நேரு, முகலாயப் பேரரசின் இறுதி மன்னரான  இரண்டாம் பகதூர் ஷா ஜாபர் காலத்தில் செங்கோட்டையின் இறுதி கொத்தவாலாக, சிப்பாய்க் கிளர்ச்சியின் போது பணியில் இருந்தார்.

இதனையும் காண்க
--------------

* பௌஜ்தார்

மேற்கோள்கள்
-----------

1. ↑  Massy, Charles Francis (1890). *Chiefs and families of note in the Delhi, Jalandhar, Peshawar and Derajat divisions of the Panjab*. Printed at the Pioneer Press. பக். 407.. பார்த்த நாள்: 29 May 2010.
2. ↑  Saudā, Mirzā Muḥammad Rafiʻ; (Major), Henry Court (1872). *Selections from the Kulliyat, or, Complete works of Mirza Rafi-oos-Sauda: being the parts appointed for the high proficiency examination in Oordoo*. Printed by J. Elston, "Station Press,". பக். 20–.. பார்த்த நாள்: 29 May 2010.
3. ↑  Kotwal in India
4. ↑  Manmohini Zutshi Sahgal (1994). *An Indian Freedom Fighter Recalls Her Life*. M.E. Sharpe. பக். 3–4. பன்னாட்டுத் தரப்புத்தக எண்:9781563243394. .

வெளியிணைப்புகள்
---------------

* மதுரையில் பழமையான இடங்களுக்கு பாரம்பரிய நடைபயணம், பார்த்த நாள்: தினமலர்-செப்டம்பர் 17, 2012.]
**பிணைப்பு ஆற்றல்** *(Binding energy)* என்பது ஓர் அணுக்கருவைச் சிதைத்து அதில் இயைந்துள்ள புரோட்டான்களையும் நியூட்ரான்களையும் வெளிக் கொண்டுவருவதற்குத் தேவைப்படும் குறைந்தபட்ச ஆற்றலை பிணை ஆற்றல் என்கிறோம்.

பகுதிப்பொருட்களின் நிலை ஆற்றல்களின் கூடுதலைவிட கட்டமைந்த பொருளின் நிலை ஆற்றல் குறைவாக இருக்கும். இதனாலேயே இவ்வமைப்பு ஒன்றாக இணைந்து காணப்படுகிறது. எனவே ஒரு குறிப்பிட்ட எண்ணிக்கையில் புரோட்டான்களும் நியூட்ரான்களும் சேர்ந்து ஓர் அணுக்கருவை உருவாக்கும் போது வெளிப்படும் ஆற்றலையும் அணுக்கரு பிணை ஆற்றல் என்கிறோம். அணுக்கரு உருவாகும் போது இழக்கப்பட்ட பொருண்மையிலிருந்து இந்த ஆற்றல் பெறப்படுகிறது. இந்த வரையறை நேர்மறை பிணைப்பு ஆற்றலைக் குறிக்கிறது.

ஒருவேளை வழங்கப்படும் ஆற்றல் பிணைப்பு ஆற்றலை விட அதிகமாக இருந்தால் பிரிக்கப்பட்ட பகுதிப் பொருள்கள் பூச்சியமற்ற இயக்க ஆற்றலைக் கொண்டவை எனலாம்.

பொதுச் சிந்தனை
--------------

பொதுவாக நோக்குகையில் பிணை ஆற்றல் என்பது ஒரு பொருளை பிணைத்து வைத்திருக்கும் சக்திகளுக்கு எதிராக செய்யப்பட வேண்டிய இயந்திர வேலையை பிரதிநிதித்துவப்படுத்துகிறது, அப்பொருளை பகுதிப்பொருள்களை பிரித்தெடுத்து போதுமான இடைவெளியில் வைக்க உதவும் வேலையைக் குறிக்கிறது பிரிக்கப்பட்ட பகுதிகளை மேலும் பிரித்தெடுக்க கூடுதலான வேலை தேவைப்படுகிறது.

கட்டமைந்த முறைகளில் பிணைப்பு ஆற்றல் ஒருவேளை நீக்கப்பட்டால் பிணைக்கப்படாத நிலையின் நிறையை அதிலிருந்து கண்டிப்பாகக் கழிக்க வேண்டும். இதனால் பிணைந்திருக்கும்போது அவ்வமைப்பிலிருந்து வெளியேற்றப்படும் ஆற்றல் அல்லது உமிழப்படும் ஆற்றலானது அவ்வமைப்பின் ஆற்றல் நிறையிலும் இழப்பை உண்டாக்குகிறது. கட்டமைப்பின் நிறை இச்செயல்முறையில் பாதுகாக்கப்படுவதில்லை.

பிணை ஆற்றலில் பல வகைகள் உள்ளன, ஒவ்வொன்றும் வெவ்வேறு தூரம் மற்றும் ஆற்றல் அளவில் இயங்குகின்றன. அணுநிறை அதிகரிப்பதைப் பொறுத்து பிணை ஆற்றல்களும் அதிகரிக்கின்றன. மிகக் குறைந்த நிறை எண் கொண்ட அணுக்கருக்கள் மிக அதிகமான பிணை ஆற்றலைக் கொண்டுள்ளன.

மேற்கோள்கள்
-----------

1. ↑  *HyperPhysics* - "Nuclear Binding Energy". *C.R. Nave*, Georgia State University. Accessed 7 September 2010.

புற இணைப்புகள்
--------------

* Nuclear Binding Energy
* Mass and Nuclide Stability பரணிடப்பட்டது 2007-08-30 at the வந்தவழி இயந்திரம்
* Experimental atomic mass data compiled Nov. 2003 பரணிடப்பட்டது 2008-09-23 at the வந்தவழி இயந்திரம்
**பிணை** என்னும் சொல் தழுவி ஒழுகுதலைக் குறிக்கும். திருமணமான புதுமணப் பெண்ணை வாழ்த்தும் மக்களைப் பெற்ற மகளிர் வாழ்த்தும்போது பெற்றோர் விரும்பும் பிணைப்புடன் வாழவேண்டும் என வாழ்த்துகின்றனர். பிணை என்பது பிணையூப விளையாட்டாகவும், பிணையூஉ என்னும் கூத்தாகவும் பழங்காலத்தில் ஆடப்பட்டுவந்தது.

பிணையூபம் என்பது ஆளேற்றத் தூண் விளையாட்டு. சாரணர் சிறுவர்கள் ஒருவர் மேல் ஒருவர் ஏறிப் பிரமிட் செய்து காட்டுவர். மதுரைக்காஞ்சி இந்த்த் திளைப்பு விளையாட்டை விளக்குகிறது. தலையாலங்கானத்துச் செருவென்ற பாண்டியன் நெடுஞ்செழியன் குற்றாலம் அருவி கொட்டும் பொதியமலைப் போரில் வென்றான். அந்தப் போரில் விழுந்துகிடப்போரின் புலாலை வாயில் அதவிக்கொண்டு பேய்மகளிர் கூட்டொலி எழுப்பிக்கொண்டு இரண்டின் தோள்மேல் மற்றொன்று என்று ஏறி யூபம்(தூண்) விளையாட்டு விளையாடித் திளைத்தனவாம்.

இது பிணையூஉ என்னும் மகளிர் கூத்தாகவும் நிகழும். முருகன் புகழைப் பாடிக்கொண்டு பொது மன்றங்களில் மகளிர் இந்தக் கூத்தினை ஆடுவர். அப்போது ஒருவரோடு ஒருவர் தழுவிப் பிணைந்து அசைந்தாடுவர்.

அடிக்குறிப்பு
-------------

1. ↑  
'கற்பினின் வழாஅ, நற்பல உதவிப்  

பெற்றோற் பெட்கும் பிணையை ஆக' அகநானூறு 86
2. ↑  
நிணம் வாய் பெய்த பேய் மகளிர்  

இணை ஒலி இமிழ் துணங்கை சீர்  

பிணை யூபம் எழுந்து ஆட மதுரைக்காஞ்சி 25-27
3. ↑  
கார் மலர் குறிஞ்சி சூடி கடம்பின்  

சீர் மிகு நெடுவேள் பேணி தழூஉ பிணையூஉ  

மன்றுதொறு நின்ற குரவை சேரிதொறும் மதுரைக்காஞ்சி 613-615
பெரியமலை சிவன் கோவில்
**இஞ்சிமேடு** (*Injimedu*) என்பது இந்திய ஒன்றியம், தமிழ்நாட்டின், திருவண்ணாமலை மாவட்டம், வந்தவாசி வட்டத்தில் உள்ள ஒரு சிற்றூர் ஆகும்.  இது இஞ்சிமேடு ஊராட்சிக்கு உட்பட்டது. 2001 ஆண்டு மக்கள் தொகை கணக்கெடுப்பின்படி, இந்த கிராமத்தில் 406 வீடுகளும், 1,663 மக்களும் வசிக்கின்றனர்.

சமயம்
-----

இஞ்சிமேடு யக்ஞ வேதிகை என்றும் அழைக்கப்படுகிறது, ஏனெனில் இந்த கிராமத்தில் பல *வேள்வி*ச் சடங்குகள் செய்யப்படுகின்றன. இது பெரணமல்லூர் நகரிலிருந்து 3 கி.மீ தொலைவில் உள்ளது. இஞ்சிமேடு செல்ல சிறந்த வழி 1) காஞ்சிபுரம்-செய்யாறு-பெரணமல்லூர்-இஞ்சிமேடு 2) தாம்பரம்-உத்திரமேரூர்-வந்தவாசி-மழையூர் (சேத்துப்பட்டு சாலை) -சின்ன கோழிபுலியூர்-இஞ்சிமேடு.

வைணவ சித்தாந்தக் கோட்பாடுகளை பறைசாற்றும் அகோபில மடத்தின் 34வது பட்டம் சிறீ சடகோப ராமானுஜ யதீந்திர மகா தேசிகன் மற்றும் 42வது பட்டம் சிறீரங்க சடகோப யதீந்திர மகா தேசிகன் ஆகிய இருவரும் இத்தலத்தில் பிறந்தவர்களாவர். இங்கு பல கோயில்கள் இருந்தன தொடர்ச்சியான படையெடுப்புகளால் அவை அழிக்கப்பட்டன.

கிராமத்தில் தற்போது மூன்று முக்கிய கோவில்கள் உள்ளன: பெருமாள் கோவில், லட்சுமிநரசிம்மர் கோவில், சிவன் கோவில் ஆகியவை ஆகும்.

### இஞ்சிமேடு பெரியமலை கோவில்

இஞ்சிமேடு பெரியமலை கோவில் சிவனுக்கு அர்ப்பணிக்கப்பட்டுள்ளது. தொன்மவியல் ரீதியாக இது கிருதயுகத்துடன் தொடர்புடையது .

குறிப்புகள்
-----------

 

1. 1 2 3 4  "View Population". Office of the Registrar General & Census Commissioner, India. 25 March 2012 அன்று பார்க்கப்பட்டது.

வெளி இணைப்புகள்
---------------

* 
* 
* 
* இஞ்சிமேடு பெருமாள் கோவில் படத்தொகுப்பு
* திருமணி சேர உடையார்
* தினமலர் கோவில் தளத்திலிருந்து
* சிவன் கோவில்
**இரண்டாம் உதயன்** என்பவன், அனுராதபுரத்தில் இருந்து இலங்கையை ஆண்ட மன்னர்களில் ஒருவன். இவன், அரசனாக இருந்த ஐந்தாம் தப்புலனின் மறைவுக்குப் பின் அரசனானான். கி.பி. 935 இல் அரியணை ஏறிய இரண்டாம் உதயன், கி.பி 938 வரை ஆட்சி நடத்தினான்.

இவன் சேனன் என்பவனைத் துணை அரசன் ஆக்கினான். அரசனது அதிருப்திக்கு உள்ளாகி அரசனால் தமக்குத் தீங்கு விளையக்கூடும் என்று எண்ணிய சில அமைச்சர்கள், புத்தமதச் சாதுக்கள் தமது தவவாழ்வை மேற்கொள்ளும் தபோவனங்களுக்குச் சென்று மறைந்து வாழ்ந்தனர். இதை அறிந்த அரசனும், துணையரசனும் அங்கு சென்று அவர்களைப் பிடித்து அவர்களது தலைகளைச் சீவிக் கொலை செய்தனர். இது அங்கு வாழ்ந்த சாதுக்களைக் கோபமுறச் செய்தது. அதனால் அவர்கள் அவ்விடத்தை விட்டு நீங்கி ரோகணத்துக்குச் சென்றுவிட்டனர். இதனால் கோபமுற்ற நாட்டு மக்களும், போர் வீரர்களும் கிளர்ந்து எழுந்தனர். அவர்கள் அரசனின் நடவடிக்கைக்கு உதவிய அமைச்சர்களைப் பிடித்துக் கொண்டு அபயகிரி விகாரையில் இருந்த "இரத்தினப்பாசாதம்" என்னும் உயரமான கட்டிடத்தில் ஏறி, அவர்களது தலைகளைச் சீவிச் சாளரம் வழியாக வெளியில் எறிந்தனர். இதைக் கேள்வியுற்ற துணையரசனும், அவனது நண்பனும் ரோரணத்துக்குத் தப்பியோடினர். அங்கே சாதுக்களைச் சந்தித்துத் தமது பிழைக்கு மன்னிப்புப் பெற்றுக்கொண்டதுடன் நாட்டிலிருந்த மூன்று புத்த பீடங்களின் துணையுடன் அவர்களை மீண்டும் அனுராதபுரத்துக்கு அழைத்து வந்தனர். அரசனும் அவர்களை நேரில் வரவேற்று மன்னிப்புப் பெற்றுக்கொண்டான்.

அதன் பின்னர் அரசன் தனது முன்னோர்களைப் பின்பற்றி நற்பணிகளைச் செய்து நாட்டை ஆண்டுவந்தான். மூன்றாவது ஆட்சியாண்டில் இரண்டாம் உதயன் இறக்கவே, துணை அரசன் சேனன் ஆட்சிபீடம் ஏறினான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 82, 83

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
அமிரா ஹெஸ்
**அமிரா ஹெஸ்** ( *Amira Hess* ) ( பிறப்பு; 1943 பகுதாது, ஈராக்) இஸ்ரேலைச் சேர்ந்த கவிஞரும் கலைஞருமாவார். 1951 இல் இஸ்ரேலுக்கு வந்த இவர், முதலில் குடியேறியவர்களுக்கான முகாமில் வாழ்ந்தார், பின்னர் எருசலேமுக்கு சென்றார். அங்கு இவர் இன்றும் வாழ்கிறார். இவரது முதல் புத்தகமான, *அண்ட் தி மூன் இஸ் டிரிப்பிங் மேட்னஸ்*, என்பதற்கு லூரியா பரிசு (கவிஞர் எருச்சம் லூரியா]]வின் பெயரிடப்பட்டது) வழங்கப்பட்டது. எபிரேயத்தில் வெளியிடப்பட்ட இவரது மற்ற கவிதைத் தொகுதிகளில் *டூ ஹார்ஸ் பை தி லைட் லைன்*, *தி இன்ஃபர்மேஷன் ஈட்டர்*, *யோவெல்*, *தேர் ஈச் நோ வுமன் இன் இஸ்ரேல்* போன்றவையும் அடங்கும். சில தனிப்பட்ட கவிதைகள் ஆங்கிலம், பிரெஞ்சு,  இடாய்ச்சு, கிரேக்கம், எசுப்பானியம் மற்றும் உருசிய மொழிகளில் மொழிபெயர்க்கப்பட்டுள்ளன. *பிட்வீன் போல்டர்ஸ் ஆஃப் பாசால்ட் அண்ட் ஃபவுண்டேஷன்* என்ற தலைப்பில் சுமார் எழுபது கவிதைகள் அடங்கிய தொகுப்பு, *ஷே கே. அசோலே* என்பவரால் ஆங்கிலத்தில் மொழிபெயர்க்கப்பட்டது.  இவர் இன்றுவரை 13 கவிதை புத்தகங்களை வெளியிட்டுள்ளார். கவிதைக்கான பிரதம மந்திரிகள் பரிசு, *எஹுதா அமிச்சாய்* விருது மற்றும் கவிதைக்கான *குகெல் & ஏஹெச்ஐ* விருது என இரண்டு முறை இவருக்கு வழங்கப்பட்டது.

சான்றுகள்
---------

1. ↑  Fille de Salima ("בת סלימה"), Amira Hess, translation by Isabelle Dotan, Châteauroux-les-Alpes : Gros Textes, July 2009, 47 pages.
2. ↑  "Amira Hess," Institute for the Translation of Hebrew Literature பரணிடப்பட்டது சூலை 13, 2009 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* Catalonia
* ஜெர்மனி
* Israel
* United States

 |
| கலைஞர் | 
* ICIA (Israel)

 |
| மற்றவை | 
* IdRef

 |
**சங்கரசோழன் உலா** செந்தமிழ் என்னும் மாத இதழில் 16ஆம் தொகுதியில் வெளிவந்தது. இந்த நூல் மூவருலா பாடிய ஒட்டக்கூத்தரின் உலாக்களில் ஒன்றாகிய விக்கிரம சோழன் உலாவில் கூறப்பட்டுள்ள சோழர் பரம்பரை வரிசையை அப்படியே காட்டிக்கொண்டு தொடர்கிறது. நூல் தோன்றிய காலம் 13 ஆம் நூற்றாண்டு.

சங்கரன் தந்தை சங்கமன். இவனுக்கு மூன்று பிள்ளைகள். முதல் மகன் நல்லமன். இவனை எதிரிலி பெருமாள் என்றும் கூறுவர். இவன் இரண்டாம் இராசாதிராசன் ஆகலாம் என்பது மு. அருணாசலம் கருத்து. இரண்டாவது மகன் குமாரமகீதரன். இவனைக் குமார குலோத்துங்கன் என்பர். வரலாற்றுப் பார்வையில் இவன் குலோத்துங்கன்-3. மூன்றாவது மகன் இந்த உலாநூலின் பாட்டுடைத் தலைவன். 

இந்த உலாவைப் பாடிய ஆசிரியர் சங்கரசோழனின் தோழர். 

இந்த உலா மற்ற உலா நூல்களைப் போலவே பாட்டுடைத் தலைவனின் பாரம்பரியத்தை முதலில் சொல்லி, அவன் உலாவருதலைக் குறிப்பிடுகிறது. உலாவின்போது பேதை முதலான ஏழு பருவப் பெண்கள் கண்டு காமுறுதலைத் சொல்லுகிறது. மடந்தை பருவம் பற்றிக் கூறும்போது தலைவனின் தசாங்கம் கூறப்படுகிறது. இந்தப் பருவத்துப் பெண்கள் அம்மானை ஆடுகின்றனர்.

காண்க
-----

* மூவருலா

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு ஆண்டு 2005

அடிக்குறிப்பு
-------------

1. ↑  சங்கரசோழன் உலா கண்ணி 30-38
2. ↑  ஒட்டக்கூத்தர் எனக் கொள்ள இடமில்லை என்பது மு. அருணாசலம் கருத்து.
**நங்கல் வனவிலங்கு சரணாலயம்** (*Nangal Wildlife Sanctuary*) இந்தியாவின் பஞ்சாப் மாநிலத்தில் சிவாலிக் மலையடிவாரத்தில் அமைந்துள்ளது. பல்வேறு வகையான தாவரங்கள் மற்றும் விலங்கினங்களின் இல்லமாக செயல்படுகிறது. தாவரங்கள் மற்றும் விலங்கினங்களை ஆதரிப்பதைத் தவிர, நங்கல் வனவிலங்கு சரணாலயம் அழிந்து வரும் இந்திய எறும்புண்ணி, எகிப்திய கழுகு போன்ற பல அழிந்து வரும் உயிரினங்களுக்கும் வீடாக உள்ளது.

அமைவிடம்
--------

பஞ்சாபின் நங்கல் நகரில் அமைந்துள்ள நங்கல் வனவிலங்கு சரணாலயம், 116 எக்டேர் பரப்பளவைக் கொண்டுள்ளது, இப்பரப்பளவில் பெரும்பாலான பகுதி நீராகும். நங்கல் சதுப்பு நிலம் சட்லஜ் ஆற்றின் கரையில் அமைந்துள்ளது. சுற்றுலாப் பயணிகளின் விருப்பமான இடமாகவும் உள்ளது. நங்கல் அணையும் சரணாலயத்தின் ஒரு பகுதியாகும், இது அப்பகுதி முழுவதும் இயற்கையான சுற்றுச்சூழலை அனுமதிக்கிறது. நங்கல் வனவிலங்கு சரணாலயம் வனவிலங்கு பாதுகாப்பு சட்டத்தின் கீழ் அமைந்துள்ள ஒரு சிறிய பாதுகாக்கப்பட்ட பகுதியாகும்.

மேற்கோள்கள்
-----------

1. ↑  "Nangal Wildlife Sanctuary | Ramsar Sites Information Service". *rsis.ramsar.org*. 2021-11-17 அன்று பார்க்கப்பட்டது.
2. ↑  "Nangal Wildlife Sanctuary". *WildTrails | The One-Stop Destination for all your Wildlife Holidays* (ஆங்கிலம்). 2017-09-23. 2021-11-17 அன்று பார்க்கப்பட்டது.
3. ↑  Seema Sharma (Jul 10, 2019). "Ecologist suggests improvement in the degrading habitat of Nangal Wildlife Sanctuary | Chandigarh News - Times of India". *The Times of India* (ஆங்கிலம்). 2021-11-17 அன்று பார்க்கப்பட்டது.
**அல்-பாதர்** (Al-Badr, வங்காள மொழி:আল বদর,அரபி: البدر‎ ) எனும் அரபுச் சொல்லுக்கு *முழு நிலவு* என்று பொருள். இது மேற்குப் பாகிஸ்தான் ராணுவத்தின் ஒரு பிரிவாகும். இது கிழக்குப் பாகிஸ்தானில் (தற்போதைய வங்காளதேசம்) இயங்கி வந்தது. இது வங்கதேசப் பிரிவினையின் போது பாகிஸ்தானுக்கு ஆதரவாகச் செயல்பட்டது.

உறுப்பினர்களும் அவர்களின் பணியும்
---------------------------------

இக்குழுவின் உறுப்பினர்கள் அனைவரும் பள்ளிகளிலிருந்தும் இஸ்லாமிய மதராஸாக்களிலிருந்தும் தேர்வு செய்யப்பட்டனர். இவர்கள் கண்காணிப்புக் காவலுக்கும்
இந்திய வங்காளதேச எல்லைப் பாதுகாப்புப் பணியிலும் ஈடுபடுத்தப்பட்டனர்.

கைதும்,மன்னிப்பும்
------------------

வங்காளதேசப் போரில் பாகிஸ்தான் தோல்வியுற்ற பின்னர் இக்குழு கலைக்கப்பட்டு அனைவரும் கைது செய்யப்பட்டனர். பின்னர் வந்த **சேக் முஜிபுர் ரகுமான்** ஆட்சிக் காலத்தில் இவர்கள் மன்னிக்கப்பட்டனர்.

போர்க்குற்றங்கள்
----------------

இக்குழுவினர் மீது வங்காளதேசம் பாகிஸ்தானிலிருந்து பிரிவதை எதிர்த்தது, பாகிஸ்தான் ராணுவத்தின் நடவடிக்கைகளுக்கு ஆதரவாக இருந்தது, சிறுபான்மை இந்துகள் மீது தாக்குதல் நடத்தியது, இந்துப் பெண்களை கற்பழித்தது, இந்துகளை இஸ்லாமியர்களாக மதம் மாற வற்புறுத்தியது மற்றும் போர்க்குற்ற வழக்குகள் தொடரப்பட்டன.

மேற்கோள்கள்
-----------

1. 1 2  R. Sisson and L. E. Rose. *Pakistan, India, and the Creation of Bangladesh*, University of California Press, 1990, p. 165.
2. ↑  A. R. Siddiqui, *East Pakistan - the Endgame: An Onlooker's Journal 1969-1971, Oxford University Press, 2004.*
3. ↑  "Bangladesh sentences Jamaat-e-Islami leader to death for war crimes". *The Guardian*. 28 பெப்ரவரி 2013.. பார்த்த நாள்: 5 ஏப்ரல் 2013.
4. ↑  "Bangladesh party leader accused of war crimes in 1971 conflict". *The Guardian*. 3 அக்டோபர் 2011.. பார்த்த நாள்: 5 பெப்ரவரி 2013.
5. ↑  "Charges pressed against Ghulam Azam". *New Age*. 12 திசம்பர் 2011. Archived from the original on 2013-12-16.. பார்த்த நாள்: 23 சனவரி 2013.
6. ↑  "Ghulam Azam was 'involved'". *The Daily Star (Bangladesh)*. 2 நவம்பர் 2011.. பார்த்த நாள்: 23 சனவரி 2013.
7. ↑  "Bangladesh: Abdul Kader Mullah gets life sentence for war crimes". *BBC News*. 5 பெப்ரவரி 2013.. பார்த்த நாள்: 5 பெப்ரவரி 2013.
**சங்கரகௌரீசுவரர் கோயில்** (*Shankaragaurishvara Temple*) என்பது இந்துக் கடவுளான சிவனுக்காக அர்ப்பணிக்கப்பட்டுள்ள ஓர் இந்துக் கோயிலாகும். இது இந்தியாவின் இந்தியாவின் ஜம்மு காஷ்மீர் ஒன்றியப் பகுதியிலுள்ள பாரமுல்லாவுக்கு அருகிலுள்ள பதான் என்ற இடத்தில் அமைந்துள்ளது. 

பொ.ச.883-க்கும் 902-க்கும் இடையில் ஆண்ட காஷ்மீரின் சங்கரவர்மன் என்பவரால் இந்த கோவில் கட்டப்பட்டது. கோவில் சிதிலமடைந்த நிலையில், பூசைகள் நடத்தப்படுவதில்லை. இது சங்கராச்சாரியார் கோயிலைப் போன்ற பாணியில் கட்டப்பட்டுள்ளது. ஜம்மு -காஷ்மீர் ஒன்றியப் பகுதியில் சுற்றுலாவை மேம்படுத்தும் 15க்கும் மேற்பட்ட முக்கியமான கோயில்களில் இதுவும் ஒன்றாக பட்டியலிடப்பட்டுள்ளது.

வரலாறு
------

உத்பால வம்சத்தை நிறுவிய அவந்திவர்மன் இறந்த பின்னர் அவரது மகன் சங்கரவர்மன் பொ.ச.883 இல் ஆட்சிக்கு வந்தார். இவரது காலத்தில் இக்கோயில் (883 – 902) என்பவரால் கட்டப்பட்டது. ஜம்மு மற்றும் காஷ்மீரின் தலைநகராக இருந்த சிறீநகர் நகரத்திலிருந்து 27 கிலோமீட்டர்கள் (17 மைல்) தொலைவிலுள்ள சங்கரபட்டனம் (இன்றைய பதான்) என்று அழைக்கப்படும் தனது தலைநகரில் அவர் கோயிலைக் கட்டினார். அவர் கோயிலை சிவபெருமானுக்கு அர்ப்பணித்தார். இந்தக் கோயிலைத் தவிர, அவர் தனது மனைவியின் நினைவாக, கோயிலுக்கு அடுத்ததாக மற்றொரு கோயிலையும் கட்டி, அதற்கு சுகந்தீசர் கோயில் என்று பெயரிட்டார். இதுவும் சிவபெருமானுக்கு அர்ப்பணிக்கப்பட்டது. அதே திட்டத்தில் மேலும் சிக்கலான வேலைப்பாடுகளுடன் கட்டப்பட்டது. ஆனால் இது மிகவும் சிறிய அளவில் உள்ளது. தற்போது இரண்டு கோவில்களும் சிதிலமடைந்த நிலையில் காணப்படுகின்றன.

சான்றுகள்
---------

1. 1 2  Burke, John (1868). "Shankaragaurishvara Temple at Patan, on the road between Srinagar and Baramula: view of the front or west face". Online gallery British Library.
2. ↑  "Temples of Jammu & Kashmir". *Shankaragaurishvara temple*. Kamakoto organization.
3. ↑  "Application Of Promotion Tools In Hospitality And Tourism Industry and Its Role in Developing the Jammu and Kashmir as a Tourist Destination". Journal of Tourism Studies and Research in Tourism. p. 39.
4. ↑  Sailendra Nath Sen (1 January 1999). *Ancient Indian History and Civilization*. New Age International. பக். 295–96. பன்னாட்டுத் தரப்புத்தக எண்:978-81-224-1198-0. .
5. 1 2  Bhanwarlal Nathuram Luniya (1978). *Life and culture in medieval India*. Kamal Prakashan. பக். 516. .
6. ↑  Manohar Kaul (1971). *Kashmir: Hindu, Buddhist & Muslim architecture*. Sagar Publications. பக். 85. .
ஐக்கிய அமெரிக்க ஆயுதப் படைகள் 16 மார்ச் 2017 அன்று சிரியா நாட்டின் *அலெப்போ* நகரருகில் தீவிரவாதிகள் தங்கியிருந்த இடத்தின் மீது வான் தாக்குதல் நடத்தியது. இத்தாக்குதலில் 49 பேர் கொல்லப்பட்டனர் மேலும் 100-க்கும் அதிகமானோர் காயமடைந்தனர். கொல்லப்பட்டவர்கள் அல் காயிதா அமைப்பினைச் சார்ந்தவர்கள் என *ஐக்கிய அமெரிக்க ஆயுதப் படைகள்* கூறியது. ஆனால் கொல்லப்பட்டவர்கள் மசூதியில் தொழுகைக்காக கூடியிருந்தவர்கள் என உள்ளூர் மக்கள், உள்ளூர் அதிகாரிகள் மற்றும் *சிரியாவின் மனித உரிமைகள் கண்காணிப்பு அமைப்பு* ஆகியோர் கூறினர். இதை மறுத்த *ஐக்கிய அமெரிக்க ஆயுதப் படைகள்* தாக்குதல் நடத்தப்பட்ட கட்டிடம் மசூதி அல்ல என்றும் மசூதிக்கு அடுத்து இருந்தக் கட்டிடம் என உறுதிப்படுத்தியது. மசூதியில் தாக்குதல் நடத்தியபோது 300 பேர் குழுமியிருந்தர் என சிரியாவின் மனித உரிமைகள் கண்காணிப்பு அமைப்பின் தலைவர் *ராமி அப்துல் ரெஹ்மான்* (Rami Abdel Rahman) தெரிவித்தார்.

மேற்கோள்கள்
-----------

1. ↑  Staff writers (17 March 2017). "Air strike on mosque near Aleppo in Syria kills 42: monitor". *Reuters*.. பார்த்த நாள்: 17 March 2017.
2. ↑  Hennigan, W. J. (17 March 2017). "U.S. military denies airstrike hit mosque in Syria, following reports of dozens killed". *Los Angeles Times*.. பார்த்த நாள்: 26 March 2017.
3. ↑  Bethan, McKernan (17 March 2017). "US 'bombed mosque during evening prayers, killing 46 people'". *The Independent*.. பார்த்த நாள்: 17 March 2017.
4. ↑  Staff writers. "Air raid on mosque near Aleppo 'kills dozens'". *www.aljazeera.com*.. பார்த்த நாள்: 17 March 2017.
**அரசு நூலகத்தில் உள்ள கிழக்கத்திய சுவடிகளின் நூற்பட்டியல்** (A Catalog Raisonne of Oriental Manuscripts in the Government Library) என்பது 19 ஆம் நூற்றாண்டில் நடுப்பகுதியில் வெளியிடப்பட்ட ஒரு நூல் பட்டியல் ஆகும். இது சென்னையில் அமைந்திருத்த புனித ஜார்ஜ் கோட்டை நூலகத்தில் இருந்த சுவடிகளைப் பற்றிய விபரங்களைத் தொகுத்து மூன்று தொகுதிகளாக வெளியிடப்பட்டுளது. இதை வில்லியம் ரெய்லர் தொகுத்துள்ளார். இதன் முதல் தொகுதி 1857 ஆம் ஆண்டிலும், இரண்டாம் தொகுதி 1860 ஆம் ஆண்டிலும் மூன்றாம் தொகுதி 1862 ஆம் ஆண்டிலும் வெளிவந்தன. 

இது தென்னிந்திய மொழிகளில் இருந்த பல பல்துறை நூல்களைப் பற்றிய விபரங்களைத் தருகிறது. குறிப்பாக பல அரிய பல்துறைத் தமிழ் நூல்களைப் பற்றிய விபரங்களை இது விரிவாகத் தருகிறது. 

இந்த நூல் இணைய ஆவணகத்தில் எண்ணிமப்படுத்தப்பட்டு ஆவணப்படுத்தப்பட்டுள்ளது.

வெளி இணைப்புகள்
---------------

* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 1
* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 2
* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 3
**அல்-காதிசிய கவர்னரேட்** அல்லது **அல்-காதிசிய மாகாணம்** (*Al-Qādisiyyah Governorate*, அரபு மொழி: القادسية‎ ) என்பது ஈராக்கின் மாகாணங்களில் ஒன்றாகும். இது நாட்டின் மைய-தெற்கில் உள்ளது. 2014 ஆம் ஆண்டு மக்கள்தொகை கணக்கெடுப்பின்படி, மாகாணத்தின் மக்கள் தொகை சுமார் பதினைந்து இலட்சம் மக்கள் ஆவர். இதன் தலைநகரம் அல் திவானியா. 1976 க்கு முன்னர், இது அல்-முத்தன்னா மற்றும் நஜாஃப் ஆகியவற்றுடன் அட்-திவானியா மாகாணத்தின் ஒரு பகுதியாக இருந்தது. கி.பி 636 இல் இஸ்லாமிய ராசிதீன் படைகள் சாசானியப் பேரரசின் படைகளை தோற்கடித்த அல்-காதிசியா போரின் தளமான வரலாற்று நகரமான அல்-கதிசியாவின் பெயரைக் கொண்டு இந்த மாகாணத்திற்கு பெயரிடப்பட்டது. மாகாணத்தில் பெரும்பான்மை மக்களாக சியா அரபு மக்கள் உள்ளனர். இந்த மாகாணத்தில் ஹோர் ஆல்டெல்ம்ஜின் மெசொப்பொத்தேமியன் சதுப்பு நிலமும் அடங்கியுள்ளது.

கல்வி
-----

மாகாணத்தில் 1980 களின் பிற்பகுதியில் நிறுவப்பட்ட காதிசியா பல்கலைக்கழகம் என்று அழைக்கப்படும் ஒரு பொது பல்கலைக்கழகம் உள்ளது. இதில் செவிலியம், மருந்தகம், சட்டம், இலக்கியம், கல்வி, விவசாயம், மருத்துவம் போன்ற பிற கல்லூரிகளை உள்ளடக்கியதாக உள்ளது. இந்தக் கல்லூரிகளில் பெரும்பாலும் மாகாணத்திற்குட்பட்ட மாவட்டங்கள் மற்றும் அண்டை மாகாணங்களைச் சேர்ந்த மாணவர்கள் பயில்கின்றனர். ஹில்லா நகரத்திற்கு செல்லும் பழைய சாலையில் இந்த பல்கலைக்கழகம் அமைந்துள்ளது. அல்-காதிசியாவின் தொழில்நுட்ப நிறுவனமும் நகர மையத்திலிருந்து சுமார் 6 கி.மீ. தொலைவில் அமைந்துள்ளது.

மாகாண அரசு
----------

* ஆளுநர்: சாமி அல் ஹஸ்னாவி
* துணை ஆளுநர்: உசேன் அல் மொசாவி
* மாகாண சபைத் தலைவர் (பி.சி.சி): ஜுபைர் அல் ஜூபூரி

மாவட்டங்கள்
-----------

* ஹம்ஸா
* ஷாமியா
* அஃபக்
* திவானியா

குறிப்புகள்
-----------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.


| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**எல் அகீலா சண்டை** (*Battle of El Agheila*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. இது மேற்குப் பாலைவனப் போர்த்தொடரின் ஒரு பகுதியாகும். தளபதி எர்வின் ரோம்மல் தலைமையிலான அச்சுப் படைகள் எல் அலாமீனிலிருந்து துனிசியாவிற்கு பின்வாங்கிச் செல்லும் போது அவற்றுக்கும் நேச நாட்டுப் படைகளுக்கும் இம்மோதல் நிகழ்ந்தது.

நவம்பர் முதல் வாரம், 1942ல் இரண்டாம் எல் அலாமீன் சண்டையின் இறுதி கட்டத்தில் தோல்வி உறுதி என்று தெரிந்த பின்னர் ரோம்மல் தன் படைகளைப் பின்வாங்க உத்தரவிட்டார். பெரும் பலத்துடன் அவரது படைகளை விரட்டி வந்த நேச நாட்டுப் படைகள் விடாது தாக்கின. மேற்குப் பாலைவனப் போர்த் தொடரில் முன்பு நிகழ்ந்த பின்வாங்கல்களைப் போல இம்முறை கட்டம் கட்டமாகப் பின்வாங்க முடியாது என்பதை உணர்ந்த ரோம்மல் நேராக எல் அகீலா அரண்நிலைகளைக்குப் பின்வாங்க முடிவு செய்தார். நவம்பர் 7ம் தேதி மெர்சா மாத்ரூ, 9ம் தேதி சிடி பர்ரானி, 11ம் தேதி ஆலஃபாயா கணவாய் ஆகிய அரண்நிலைகளை அச்சுப் படைகள் காலி செய்தன. நவம்பர் 13ம் தேதி டோப்ருக் நகரம் நேச நாட்டுப் படைகளிடம் வீழ்ந்தது. இதே போல டெர்னா நவம்பர் 15ம் தேதியும் பெங்காசி அதற்கு ஐந்து நாட்கள் கழித்தும் நேச நாட்டுப் படைகளால் கைப்பற்றப்பட்டன. 

மெர்சா பார்கா, எல் அகீலா நிலைகளை அடைந்த ரோம்மலின் படைகள் அவற்றைப் பலப்படுத்தின. முன்பு இரு முறை மேற்கு ஆப்பிரிக்கப் போர்த்தொடரில் நிகழ்ந்தது போல், இம்முறை வேகமாக முன்னேறி ரோம்மலின் படைகளால் எதிர்த்தாக்குதலுக்குள்ளாவதை மோண்ட்கோமரி விரும்பவில்லை. எனவே உடனே எல் அகீலா நிலையைத் தாக்காமல், சில வாரங்கள் தன் படைப்பிரிவுகளுக்கு ஓய்வு கொடுத்தார். கடல் வழியாக எல் அகீலா நிலையின் பின்புறம் படைப்பிரிவுகளை தரையிறங்கச் செய்து அச்சுப் படைகளை சுற்றி வளைக்கத் திட்டமிட்டார். டிசம்பர் 11/12 ம் தேதிகளில் சண்டை மீண்டும் தொடங்கியது. ஆனால் எல் அகீலா சுற்றி வளைக்கப்படும் அபாயத்தை அறிந்த ரோம்மல் லிபியாவை விட்டு தன் படைகளைப் பின்வாங்கி துனிசியாவுக்குச் செல்ல உத்தரவிட்டார். இதனால் எல் அகீலாவில் சிறிய அளவு மோதல்களே ஏற்பட்டன. ஆனால் இத்துட்டன் இரு ஆண்டுகளுக்கு மேலாக லிபியாவில் நடந்த வந்த மோதல்கள் முடிவடைந்தன.
Government high school
**அரசு உயர்நிலைப் பள்ளி, பெரியாளூர்** அறந்தாங்கி ஒன்றியம், புதுக்கோட்டை மாவட்டம் அறந்தாங்கி ஒன்றியத்தில் உள்ள பெரியாளூர் என்னும் ஊரில் உள்ளது. இப்பள்ளியால் அவ்வூரில் உள்ள பலர் எழுத்தறிவு பெற்றுள்ளனர். இங்கு எழுத்தறிவு சதவீதம் 90%-ஆக உள்ளது.

சிறப்புகள்
----------

இப்பள்ளில் பணியாற்றிய அரசப்பன், என்ற ஆசிரியருக்கு சிறந்த ஆசிரியர் என்ற விருது வழங்கப்பட்டுள்ளது. மேலும் இப்பள்ளில் பயின்ற மாணவர்கள் மாவட்ட அளவில் பல போட்டிகளில் பங்கேற்றுப் பல பரிசுகள் பெற்றுள்ளனர்.

தேர்ச்சி சதவிகிதம்
------------------

2016-17 கல்வியாண்டில், பத்தாம் வகுப்பில் நூறு சதவிகிதம் தேர்ச்சி பெற்றுள்ளனர். சமூக அறிவியல் பாடத்தில், 100 மதிப்பெண்களை 2 மாணவர்கள் பெற்றுள்ளனர்.

பணியாற்றும் ஆசிரியர்களின் எண்ணிக்கை
-----------------------------------

இப்பள்ளியில் 10 பட்டதாரி ஆசிரியர்களும், 1தலைமையாசிரியரும் பணியாற்றுகின்றனர்.

அரசு உதவிகள்
------------

இங்கு அரசின் அனைத்து உதவிகளும் வழங்கப்படுகிறது. மாணவர்களை மதிப்பிட தொடர் மற்றும் முழுமையான மதிப்பிடல் முறை பின்பற்றப்படுகிறது.

மேற்கோள்கள்
-----------

1. ↑  www.myperiyalur.clan.su
**மூட்டுவலி** என்பது எலும்புகள் இனையுமிடத்தில் உன்டகும் வ்லி விரல்களை மடக்கமுடியதது,மற்றும் கை கால்கலை நீட்டமுடியாதது இதன் அறிகுறிகள் ஆகும். மற்ற அறிக்றிகள் மூட்டுக்கள் சிவத்தல்,வீக்கம். போன்றவை. மேலும் இந்த நோயால் மேலும் சில உறுப்புக்களும் பாதிக்கப்படலாம். இது நாள்பட்ட வலியாகவோ உடனடி வலியாகவோ இருக்கலாம்.

மூட்டுவலியின் வகைகள்
--------------------

.
100-க்கும் மேற்பட்ட மூட்டுவலிகள் கானப்ப்டுகின்றன. பொதுவாக காணப்படும் மூட்டுவலி (degenerative joint disease) மற்றும் ருமேடிக் மூட்டுவலி. ஆஸ்டியோஆர்த்ரைடிஸ். வயது முதிர்வின் காரனமாக தோன்றுகிறது இது விரல்கல்,மூட்டுக்கள் மற்றும் இடுப்புபகுதியை பாதிக்கும். ருமட்டாய்டு மூட்டுவலி நோயெதிர்ப்பு சக்தி குறைபாட்டினால் ஏற்படுகிறது இது கை மற்றும் பாதங்களை பாதிக்கிறது. மேலும் சிலவகைகள் கௌட், லுபஸ்,மற்றும் செப்டிக் மூட்டுவலி.

சிகிச்சைமுறைகள் ஓய்வு,மூட்டுகளில் ஐஸ் வைத்தல்,மூட்டுகளில் வெப்பஒத்தடம் கொடுத்தல். உடல் எடையைக் குறைத்தல் மற்றும் உடற் பயிற்சி சிறந்தபயனலிக்கும்.  வலி நிவாரனிகள் ஐப்ருஃபின்,பாராசிட்டமால் (acetaminophen) பயன்படுத்தலம். சில நேரங்களில் மூட்டு மாற்று அறுவை சிகிச்சை தேவைப்படும். 

ஆஸ்டியோஆர்த்ரைடிஸால் 3.8% க்கும் மேற்பட்ட மக்களும் ருமட்டாய்டு மூட்டுவலியால் 0.24% மக்களும். கௌட் பாதிப்பு 1 முதல் 2% ம் மேற்கத்திய நாடுகளின் சில பகுதிகளில். ஆஸ்திரேலியாவில் 15% மக்களும்,[10] அமெரிக்கவில் 20% க்கும் மேற்பட்டவர்களும் பாதிக்கப்பட்டுள்ளனர். பொதுவாக இந்நோய் வயது முதிற்வின் காரனமாகவே தோன்றுகிறது.

மேற்கோள்கள்
-----------

1. ↑  "Arthritis and Rheumatic Diseases". NIAMS. October 2014. Retrieved 14 September 2016.
2. ↑  "Living With Arthritis: Health Information Basics for You and Your Family". NIAMS. July 2014. Retrieved 14 September 2016.
3. ↑  "Arthritis Basics". CDC. May 9, 2016. Retrieved 14 September 2016
4. ↑  "Arthritis and Rheumatic Diseases". NIAMS. October 2014. Retrieved 14 September 2016.
5. ↑  "Living With Arthritis: Health Information Basics for You and Your Family". NIAMS. July 2014. Retrieved 14 September 2016.
6. ↑  "Arthritis". CDC. July 22, 2015. Retrieved 14 September 2016.
7. ↑  "Living With Arthritis: Health Information Basics for You and Your Family". NIAMS. July 2014. Retrieved 14 September 2016.
8. ↑  "Arthritis: An Overview". OrthoInfo. October 2007. Retrieved 14 September 2016.
9. ↑  "Living With Arthritis: Health Information Basics for You and Your Family". NIAMS. July 2014. Retrieved 14 September 2016.
10. ↑  "Arthritis". CDC. July 22, 2015. Retrieved 14 September 2016.
11. ↑  "National Health Survey". ABS. 8 December 2015. Retrieved 14 January 2017.
12. ↑  "Arthritis". CDC. July 22, 2015. Retrieved 14 September 2016.
**வேலுடையான்பட்டு சிவசுப்பிரமணியர் கோயில்** தமிழ்நாடு, கடலூர் மாவட்டம், பண்ருட்டி வட்டம், நெய்வேலி நகரியத்தில் வேலுடையான்பட்டு என்ற கிராமத்தில் அமைந்துள்ள ஒரு முருகன் கோயில் ஆகும். இக்கோயில் சுமார் 700 ஆண்டுகளுக்கு முன் சித்திர காடவ பல்லவ வம்சத்து அரசரால் கட்டப்பட்டதாக வரலாறு கூறுகிறது.[]

1935 இல் வேலுடையான்பட்டு
------------------------

கி.பி.1935 வரை வேலுடையான்பட்டு கிராமம் மற்றும் அதைச் சுற்றியிருந்த கிராமங்கள் செழிப்புடன் இருந்தன. 1935 ல் ஜம்புலிங்க முதலியார் என்பவர் தன் நிலத்தில் ஆழ்துளை கிணறு தோண்டினார். கிணற்றில் கருமையான நிறத்தில் பொருள் வெளிப்பட்டது. அவர் அதனை அரசுக்கு அனுப்பி வைத்தார். அதை ஆராய்ந்தபோது அது நிலக்கரி என கண்டனர். அதன் பிறகு அந்த கிராமங்களைச் சுற்றிலும் உள்ள நிலங்களை ஆய்வு செய்து பூமிக்கு அடியில் படிந்திருக்கும். நிலக்கரியின் அளவை கணக்கிட்டனர். பின்னர், நிலக்கரியைத் தோண்டி எடுத்து மின்சாரம் தயாரிக்கும் திட்டம் தீட்டியது.

கி.பி.1956 ஆம் ஆண்டு சுரங்கம் தோண்ட நிர்வாக (corporate Body) அமைப்பு ஒன்றை நடுவணரசு அமைத்தது. கிராமங்களைக் காலி செய்து மக்களை வேறு இடங்களில் குடியமர்த்தியது. காலி செய்யப்பட்ட கிராமங்களுள் வேலுடையான் பட்டு என்ற ஊரும் ஒன்று. ஊரைக் காலி செய்தாலும் மக்களால் வழிபாடு செய்யப்பட்டு வந்த சுப்பிரமணியர் கோயில் மட்டும் நிலைத்திருக்கிறது.

வேலும் வில்லும்
---------------

முருகன் அசுரர்களை தன் தாயார் கொடுத்த வேலை கொண்டு வதம் செய்தார் என கந்த புராணம் கூறுகிறது. அதனால் முருகன் கோயில்களில் முருகன் கையில் வேலுடன் காட்சியளிப்பார். ஆனால் வேலுடையான்பட்டு கோயிலில் முருகன் கையில் வில்லுடன் காட்சி அளிக்கிறார். வருவாய்துறை ஆவணங்களிலும் வேலுடையான்பட்டு என்றே உள்ளது. என். எல். சி. நிர்வாகத்தின் கீழ் இக்கோயில் தற்பொழுது உள்ளதால் கோயிலின் பெயரை வில்லுடையான் பட்டி சுப்பிரமணியர் கோயில் என பெயர் பலகை வைத்தனர். ஆனாலும் வேலுடையான் பட்டு என்ற பெயரே நிலைத்துள்ளது. ’’பட்டி’’ என முடியும் ஊர்கள் தமிழகத்தின் தென் மாவட்டங்களில் மட்டுமே காணப்படுகிறது. வட மாவட்டங்களில் ‘’பட்டு’’
என முடியும் ஊர்களே காணப்படுகின்றன. மாம்பபட்டு, அத்திபட்டு, மாளிகம்பட்டு, கோரணபட்டு போன்ற கிராமங்கள் வேலுடையான்பட்டு கிராமத்தைச் சுற்றி காணப்படுகின்றன.

பங்குனி உத்திரம்
----------------

பங்குனி மாதம் வளர்பிறை கார்த்திகை நட்சத்திரத்தில் இங்கு கொடியேற்றம். நடைபெறும். தொடர்ந்து பத்து நாட்கள் உற்சவம் நடைபெறும். தெருவடைச்சான் சப்பரம், முத்து இந்திர விமானத்தில் வீதி உலா, திருக் கல்யாணம், திருத்தேர் வடம் பிடித்தல், உத்திர நட்சத்திரத்தில் காவடி எடுத்தல், பின் தெப்ப உற்சவம் இறுதியில் விடையாற்றி உற்சவம் ஆகியவை நடைபெறும்.

மேற்கோள்கள்
-----------

1. ↑  "வேலுடையான்பட்டு சிவசுப்ரமணியர் கோயில்". தினமணி. 2 ஏப்ரல் 2014.

வெளி இணைப்புகள்
---------------

* அருள்மிகு சிவசுப்பிரமணியசாமி திருக்கோயில்
விளக்கப்படமாக வட அமெரிக்காவின் ஒரு ஒருங்கிணைந்த செயற்கைக்கோள் புகைப்படம்
**வட அமெரிக்காவின் வரலாறு**, வட அமெரிக்க கண்டத்தின் மக்களுடைய கடந்தகால முன்னேற்றங்களைக் கொண்டுள்ளது. 40,000 முதல் 17,000 ஆண்டுகளுக்கு முன்னர் பெரிங் கடலைக் கடந்து மக்கள் குடியேறியபோது இக்கண்டம் முதன்முதலாக ஒரு மனித வாழ்விடம் ஆனதாகப் பரவலாக நம்பப்பட்டது. சமீபத்திய கண்டுபிடிப்புகள் அந்த மதிப்பீட்டை குறைந்தபட்சம் 90,000 ஆண்டுகளுக்கு முன்னது எனக்கூறுகின்றன. இருந்தாலும், குடியேறியவர்கள் தொலைதூர வடக்கிலுள்ள இனுவிட்டுகளிலிருந்து தெற்கில் உள்ள மாயன்கள் மற்றும் அசுதெக்குகள் வரை கண்டத்தின் பல இடங்களில் குடியேறினர். இந்த தனிமைப்படுத்தப்பட்ட சமூகங்கள் ஒவ்வொன்றும் தங்கள் தனித்துவமான வாழ்க்கையையும் கலாச்சாரங்களையும் அபிவிருத்தி செய்தன. அத்திலாந்திக்குப் பெருங்கடல் தாண்டி ஐரோப்பா, ஆசியா முழுவதும் இருந்த பரந்த வர்த்தக மற்றும் நாகரிகங்களின் மோதல்களுடன் ஒப்பிடுகையில் இக்கண்டத்தில் ஒருவருக்கு ஒருவருடனான தொடர்பு ஒரு வரையறைக்குள் தான் இருந்தது.

உசாத்துணை
---------

1. ↑  "Atlas of the Human Journey-The Genographic Project". National Geographic Society. 1996–2008. மே 1, 2011 அன்று மூலம் பரணிடப்பட்டது. அக்டோபர் 6, 2009 அன்று பார்க்கப்பட்டது.
2. ↑  A 130,000-year-old archaeological site in southern California, USA

குறிப்புகள்
-----------

* Bennett, Norma V. (1997), *Pioneer Legacy*, ISBN 0-9683026-0-20-9683026-0-2
* Kane, Katie *Nits Make Lice: Drogheda, Sand Creek, and the Poetics of Colonial Extermination* *Cultural Critique*, No. 42 (Spring, 1999), pp. 81–103 எஆசு:10.2307/1354592
* Churchill, Ward *A Little Matter of Genocide* 1997 City Lights Books ISBN 0-87286-323-90-87286-323-9
***மூச்சுப் பெருங்குழாய்த் திறப்பு'** (tracheostomy) என்பது மூச்சுப் பெருங்குழாயின் முன்புறச் சுவரில் துளையிட்டு குழாய் ஒன்றைச் செருகுவதின் மூலம் நோயர் மூக்கு வழியாகுவோ வாய் வழியாகவோ மூச்சு விடாமல் செயற்கையாக உண்டாக்கப்பட்ட இத் துளையின் (stoma) மூலம் மூச்சு விடும் படி செய்வது ஆகும். இது உடனடி காரணங்களுக்காகவோ அல்லது திட்டமிட்ட அறுவை சிகிச்சைகளின் போதோ செய்யப்படலாம்.*

காரணங்கள்
---------

### அ. மூச்சுத் தடை நிலை

#### 1. தொற்று

திடீர் குரல்வளை-மூச்சுப் பெருங்குழாய்- காற்றுக்கிளைக் குழாய்த் தொற்று
திடீர் குரல்வளை மூடித் தொற்று
நா சீழ்க்கட்டி

#### 2. அடிபடுதல்

குரல் வளை மற்றும் மூச்சுப் பெருங்குழாயில் ஏற்படும் வெளிக்காயம்
அகநோக்கிகள் பயனபாட்டால் ஏற்பட்டால் உண்டான காயம்
கீழ்த்தாடை முக எலும்பு முறிவு

#### 3. புற்று

மூச்சுப் பாதையில் வளரும் தீங்கற்ற மற்றும் கொடிய புற்றுக்கட்டிகள்

#### 4. மூச்சுப் பாதையில் வேற்றுப் பொருள் நுழைதல்

#### 5. மூச்சுப் பாதை கோழைப் படல வீக்கம்

நீராவி, எரிச்சலூட்டும் புகைகள், ஒவ்வாமை, கதிர் வீச்சு

#### 6. பிறவிக் குறைபாடுகள்

### ஆ. சுரப்பு தேங்குதல்

#### 1. இரும இயலா நிலை

ஆழ்மயக்கம், மூச்சியக்கத் தசை செயலிழப்பு, மூச்சியக்கத் தசை இறுக்கச்சுருக்கம்

#### 2. வலியுடன் கூடிய இருமல்

மார்புக் கூட்டு காயம், பல் விலா எலும்பு முறிவு, நுரையீரலழற்சி

### இ. போதாத மூச்சு

நாட்பட்ட நுரையீரல் நோய்கள்

வகைகள்
------

### உடனடி

மூச்சுப் பாதை முழுதும் அடைபட்டு மூச்சுக்குழலுக்குள் குழாய் செருகுதல் (endotracheal intubation) இயலாத நிலையில் நோயரின் உயிரைக் காக்கும் பொருட்டு இவ்வறுவை உடனடியாக நிகழ்த்தப்படும்.

### திட்டமிட்ட

முன்கூட்டியே நன்கு திட்டமிட்டு அறுவை அரங்கில் வைத்து மூச்சுக்குழலுக்குள் குழாய் செருகி அவசரமின்றிச் செய்யப்படும். இது நோய் நீக்கும் பொருட்டு ‌(therapeutic) நோய் தவிர்ககும் (prophylactic) பொருட்டோ செய்யப்படும

### நிரந்தர
**நங்கநல்லூர் அர்த்தநாரீஸ்வரர் கோயில்** தமிழ்நாட்டில் சென்னை மாவட்டம், நங்கநல்லூர் என்னும் ஊரில் அமைந்துள்ள சிவன் கோயிலாகும்.

வரலாறு
------

1961இல் காஞ்சி சங்கராசாசாரியரான சந்திரசேகர சரசுவதி சுவாமிகள் சென்னை நங்கநல்லூருக்கு வந்தபோது. அங்கு உள்ள குளக் கரையில் கவிழ்ந்துள்ள ஒரு சிவலிங்கமானது துணி துவைக்கும் கல்லாக பயன்படுவதைக் கண்டு வருந்தினார். தன் அடியார்களிடம் அந்த சிவலிங்கத்தை எடுத்து குளக் கரையில் பிரதிட்டைச் செய்யுமாறு கூறினார். இச்சிவனுக்கு அர்த்தநாரீஸ்வரர் என்று பெயரிட்டார். சுவாமிகளின் ஆணைப்படி இச்சிவலிங்கமானது குளக்கரையில் ஒரு கீற்றுக் கொட்டகையில் பிரதிட்டைச் செய்யப்ட்டு வழிபாடுகள் மேற்கொள்ளப்பட்டன. பின்னர் காலவோட்டத்தில் இக்கோயிலானது ஐந்து நிலை இராசகோபுரத்துடன் பெரிய கோயிலாக வளர்ச்சியடைந்தது.

கோயில் அமைப்பு
--------------

இக்கோயிலில் அர்த்தநாரீஸ்வரர் கிழக்கு நோக்கி அமைந்துள்ளார். கோயிலானது ஐந்து நிலை இராசகோபுரம், கொடிமரம், நந்தி மண்டபம், மகாமண்டபம், அர்த்தமண்டபம், கருவறை ஆகிய கூறுகளைக் கொண்டுள்ளது. மகா மண்டபத்தில் பால விநாயகர், பால சுப்பிரமணியர் ஆகியோர் கிழக்கு நோக்கி உள்ளனர். மகா மண்டபத்தில் தெற்கு நோக்கியவாறு அர்த்தநாரீஸ்வரரி அம்மன் உள்ளார். மேலும் மகா மண்டபத்தில் பஞ்சலோகத்திலான நடராசர் சிவகாமி சிலைகள் தெற்கு நோக்கி பிரதிட்டைச் செய்யப்பட்டுள்ளன. கோட்ட தெய்வங்களாக தெற்குப்பகுதியில் நர்த்தன விநாயகர், தென்முகக் கடவுளும் உள்ளனர். கருவறையின் பின்புறத்தில் லிங்கோத்பவர் உள்ளார். கோட்டத்தின் வடக்குப் பகுதியியல் பிரம்மனும், துர்கையும் உள்ளனர். பிரகார வலத்தில் சண்டிகேசுவரர், ஸ்வாணாகாஷண பைரவர், நவக்கிரக சந்நிதி போன்றவை உள்ளன. தல மரமாக வில்வ மரம் உள்ளது.

மேற்கோள்கள்
-----------

1. ↑  முன்னூர் கோ. இரமேஷ் (மார்ச் 28 2019). "நங்கநல்லூரில் அருளும் அர்த்தநாரீஸ்வரர்". *இந்து தமிழ்*.
**கே. ஏ. மதியழகன்** (திசம்பர் 7, 1926 - ஆகத்து 17, 1983) என்னும் கணியூர் அருணாசலம் மதியழகன் தமிழக அரசியல்வாதி ஆவார். இவர் தமிழ்நாட்டு அமைச்சராகப் பொறுப்பு வகித்தவர். 1971 - 72 ஆண்டுகளில் சட்டப்பேரவைத் தலைவராக இருந்தவர். தி.மு.கவில் பேரறிஞர் அண்ணாவின் நெருங்கிய துணையாகவும் இயக்கத்திற்கு தூணாகவும் இருந்தவர். பின்னாளில் எம்.ஜி.ஆர் தி.மு.கழகத்திலிருந்து பிரிந்தபோது அவருடன் சென்ற முக்கியத் தலைவர்களில் இவரும் ஒருவர் ஆவார்.

வாழ்க்கைக் குறிப்பு
-------------------

மதியழகன் திருப்பூர் மாவட்டம் உடுமலைப்பேட்டை அருகே கணியூரில் திராவிடப் பாரம்பரிய மிக்க குடும்பத்தில் தொ.ஆ. அருணாசலனாருக்கு மகனாகப் பிறந்தார். இவருக்கு கே. ஏ அருணாசலம் (மறைவு 1957) கே. ஏ. முருகேசன் என்னும் அண்ணனும் கே. ஏ. கிருஷ்ணசாமி என்னும் தம்பி இருந்தனர்.

திருமணம்
--------

கே. ஏ. மதியழகனுக்கும் ஆனைமலை ஏ.எசு.குப்புசாமி மகள் ராசசுந்தரிக்கும் கா. ந. அண்ணாதுரை தலைமையில் 9-9-1959ஆம் நாள் ஆனைமலை தேவி திரையரங்கில் திருமணம் நடைபெற்றது.

அரசியலில்
---------

திராவிடக் கழகத்திலிருந்து பிரிந்து அண்ணா திராவிட முன்னேற்றக் கழகத்தைத் தோற்றுவித்த போது அவருக்கு உறுதுணையாக இருந்தார். அவரது தமிழ் பேச்சுத்திறமை அண்ணா, மு. கருணாநிதி, இரா. நெடுஞ்செழியன் ஆகியோருடையது போன்று தி.மு.க வளர்ச்சிக்கு வித்திட்டது. தி.மு.க பிளவுபட்டு எம்.ஜி.ஆர் அண்ணா திராவிட முன்னேற்றக் கழகத்தை நிறுவியபோதும் அவருடன் இணைந்து துணை நின்றார். 1971ஆம் ஆண்டு சட்டப்பேரவையில் அவரது எம். ஜி. ஆர் ஆதரவினைக் கருத்தில்கொண்டு ஒரே நேரத்தில் அவைத்தலைவரான அவரும் அப்போதைய துணைத்தலைவர் சீனிவாசனும் வீற்றிருந்து எதிர்மறையான ஆணைகளைப் பிறப்பித்தது பேரவை வரலாற்றில் ஒரு முக்கிய நிகழ்வாகும்.

இதழ்
----

இவர்  தென்னகம் என்னும் இதழை 1959 ஜனவரி 16ஆம் நாள் தொடங்கி ஆசிரியராக இருந்து வெளியிட்டு வந்தார்.

நூல்கள்
-------

1. அறிவின் தூதர்கள், திராவிடப்பண்ணை, திருச்சி
2. நன்றி யாருக்கு?, திராவிடப்பண்ணை, திருச்சி
3. கொங்குநாட்டுத்தீரன், புதுமைப்பிரசுரம், சென்னை, 1969 திசம்பர்
4. டாக்டரம்மா, இ.பதிப்பு 1968, திராவிடப்பண்ணை, திருச்சி.

வெளியிணைப்பு
------------

1. கே.ஏ.மதியழகன் எழுதிய கொங்குநாட்டுத்தீரன்
[*தொடர்பிழந்த இணைப்பு*]
2. கே.ஏ.மதியழகன் எழுதிய டாக்டரம்மா
[*தொடர்பிழந்த இணைப்பு*]

மேற்கோள்கள்
-----------

1. ↑  திராவிடநாடு 1-9-1957, பக்.14
2. ↑  தென்னகம்; 4-9-1959; பக்.3
3. ↑  பழநெடுமாறன் வலைப்பதிவு
4. ↑  திராவிடநாடு (இதழ்), 21-12-1959, பக்.4
5. ↑  திராவிடநாடு (இதழ்) நாள்:28-10-1951, பக்கம் 5
**வாழ்க்கை அழகானது** (இத்தாலிய மொழி: *La vita è bella*, *Life is beautiful*) 1997 ஆம் ஆண்டு வெளிவந்த இத்தாலிய மொழித் திரைப்படமாகும். இருப்பினும் ஆஸ்கார் விருதுகள் பிரிவில் பலவற்றிற்கும் பரிந்துரைக்கப்பட்டது குறிப்பிடத்தக்கது. மேலும் *சிறந்த வேற்று மொழித் திரைப்படத்திற்கான* ஆஸ்கார் விருதையும், *சிறந்த இசையமைப்பு*, *சிறந்த நடிகர்* போன்றவற்றிற்கான ஆஸ்கார் விருதுகளைப் பெற்றது.

வகை
---

நாடகப்படம் / நகைச்சுவைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

கதையின் ஆரம்பத்தில் யூதரான கைடோ டோரா (ரோபேர்ட்டோ பெனிக்னி) தனது குறும்புத்தனமான விளையாட்டுகளால் அனைவரின் மனதையும் கொள்ளை கொள்கின்றார். நகைச்சுவை உணர்வுகளால் பிரதிபலிக்கும் இவர், பிறப்பால் யூதர் எனும் காரணத்துக்காக, தனது மகனான ஜோஷுவாவுடன் ஜேர்மனிய நாசிப்படைகளால், சிறைக்கு அனுப்பப்படுகின்றார். ஜோஷுவாவின் பிறந்த நாள் கொண்டாட்டத்திற்காக ஆயத்தம் செய்யும் போது ஏற்படும் இந்நிகழ்வு பின்னர் அவர்களின் அழிவிற்கே என ஆரம்பத்தில் அறிந்து கொள்ளும் கைடோ தனது மகனிடம், "நாம் இப்பொழுது ஒரு விளையாட்டு விளையாடுகின்றோம் எனவும் மேலும் இச்சிறை மற்றும் அனைத்து காவலர்களும் ஒரு விளையாட்டே எனக் கூறுகின்றார்". மேலும் "ஒவ்வொரு காவலரும் தங்களிடம் கோபமாக உள்ளனர், ஏனெனில் அவர்களுக்கு வேண்டியதெல்லம் பீரங்கிதான், அப்பீரங்கிதான் நம்மிடம் வரப்போகின்றது என்னென்றால், யார் அதிகமாக புள்ளிகளை இவ்விளையாட்டில் பெறுகின்றாரோ அவருக்கே அப்பீரங்கி சொந்தமாகும்" எனவும் கூறிக்கொள்கின்றார் கைடோ. ஒரு கட்டத்தில் நேசப்படைகளால் ஜெர்மானிய படைகள் தாக்கப்படுகின்றன. அப்போது நடக்கும் குழப்பதில் தனது மனைவியைக் கைடோ காண முற்படும் பொது அவர் கொல்லப்படுகின்றார். இறுதியில் ஜோஷுவா தனது அம்மாவிடம் சேருகிறான். ஜோஷுவா தனது தந்தை தனக்காக செய்த தியாகத்தை சொல்லுவதோடு இத்திரைப்படம் முற்றுகிறது.
**கே.எஸ். பகவான்** என்பவர் இந்தியப் பகுத்தறிவாளர், கன்னட எழுத்தாளர், மொழிபெயர்ப்பாளர் மற்றும் ஒய்வு பெற்ற பேராசிரியர் ஆவார். இந்துமத புராணங்கள் பற்றியும் இந்திய நாகரீகம் பண்பாடு பற்றியும் நூல்கள் எழுதியுள்ளார். ஆங்கில நாடக மேதை வில்லியம் சேக்சுபியரின் படைப்புகளான ஜூலியஸ் ஸீஸர் ஹாம்லெட் ஆகியவற்றை மொழிபெயர்த்துள்ளார். இவர் பல விருதுகளைப் பெற்றுள்ளார்.

படிப்பும் பணிகளும்
------------------

மைசூர் பல்கலைக் கழகத்தில் ஆங்கில மொழியில் முதுகலைப் பட்டம் பெற்ற கே எஸ் பகவான் மைசூரில் உள்ள மகாராஜா கல்லூரியில் ஆங்கில ஆசிரியராகப் பணி புரிந்தார். அக்காலத்தில் எழுத்தாளராகவும் மொழிபெயர்பாளராகவும் ஆனார். 8 ஆம் நூற்றாண் டில் வாழ்ந்த ஆதி சங்கராச்சாரியாரின் பிற்போக்குத் தத்துவம் என்ற பெயரில் நூல் ஒன்றை எழுதினார். சாதிய அமைப்பு, பெண்களுக்குக் கல்வி மறுப்பு, ஒடுக்கப்பட்டோர் தாழ்த்தப்பட்டோர் ஆகியவற்றின் மீது சங்கராச்சாரியார் கொண்டிருந்த நிலைப்பாடு மற்றும் இந்துக்கள் புத்தர் விகார்களை இடித்த வரலாறு போன்றவற்றை அந்த நூலில் பகவான் எழுதினார். இதன் காரணமாக இந்து மத ஆதரவாளர்கள் இவரைக் கண்டித்தனர். இவருடைய உயிருக்கும் அச்சுறுத்தல் ஏற்பட்டது. மேலும் பல நூல்களை கன்னடத்தில் படைத்தார். வில்லியம் சேக்சுபியரின் ஆங்கில நாடகங்களான மெர்ச்சண்ட் ஆப் வெனிஸ் ஜூலியஸ் ஸீஸர் ஹாம்லெட் ஒதெல்லோ போன்றவற்றைக் கன்னடத்தில் மொழி ஆக்கம் செய்தார்.
2013 ஆம் ஆண்டுக்குரிய கருநாடக சாகித்திய அகாதமி வாணாள் சாதனை விருதுக்கு இவர் தேர்ந்தெடுக்கப்பட்டார்.

விருதுகள்
---------

* காவ்யானந்த விருது (1982)
* குவெம்பு பரிசு (1985)
* ராஜ்யோத்சவ பிரசாஸ்தி (1999)
* நாட சேதன விருது (2003)
* கவிஞர் குவெம்பு நூறறாண்டு விருது (2004)
* கர்நாடக நாடக அகாதமி விருது (2007)
* குவெம்பு விருது (2011)
* சூன்ய பிட பிரசாஸ்தி (2011)
* சாகித்திய கலாரத்ன விருது (2011)
* கர்நாடக சாகித்திய அகாதமி விருது (2013)
* லோகாயதா விருது (2014)
* கர்நாடக கிரந்தி ரத்ன விருது (2015)

மேற்கோள்
--------

1. 1 2  Kartik Chandra Dutt (1 January 1999). *Who's who of Indian Writers, 1999: A-M*. Sahitya Akademi. பக். 132. பன்னாட்டுத் தரப்புத்தக எண்:978-81-260-0873-5. .
2. ↑  Prof K S Bhagwan. "You can attack us but our works will live on: Prof KS Bhagwan". Hindustan Times. 6 செப்டம்பர் 2015 அன்று மூலம் பரணிடப்பட்டது. 7 September 2015 அன்று பார்க்கப்பட்டது. Unknown parameter `|=` ignored (உதவி)
3. ↑  "K.S. Bhagawan, four others chosen for Sahitya Academy award". *The Hindu*. 20 September 2015.. பார்த்த நாள்: 30 September 2015.
4. ↑  "Shimoga now gets snazzy auditorium". *The Hindu*. 14 April 2005. Archived from the original on 10 செப்டம்பர் 2015.. பார்த்த நாள்: 8 September 2015.
5. ↑  "ಪ್ರೊ.ಕೆ.ಎಸ್‌.ಭಗವಾನ್‌ಗೆ ‘ಲೋಕಾಯತ’ ಪ್ರಶಸ್ತಿ" (in Kannada). 8 July 2014. .